**Mesto  Prievidza**

**Námestie slobody 14, 971 01 Prievidza**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 2.4.2-685-2022/76280-06 V Prievidzi, dňa 29 .07.2022

Vybavuje: Ing. D.Šandríková

Verejná vyhláška

Vyvesené dňa:

Zvesené dňa:

Odtlačok pečiatky a podpis oprávnenej osoby:

**Rozhodnutie**

**dodatočnom povolení stavby spojené s kolaudáciou stavby**

Mesto Prievidza, ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len stavebný zákon), posúdil predloženú žiadosť o dodatočné povolenie stavby :„Účelové zariadenie na odkladanie náradia“ v zmysle ust. § 88 ods. 1.písm. b) stavebného zákona a podľa § 88a stavebného zákona a § 20 vyhlášky MŽP č. 453/2000 Z.z., ktorou sa vykonávajú niektoré ustanovenia stavebného zákona zistil, že **dodatočné povolenie** stavby **nie je v rozpore s verejnými záujmami** chránenými týmto zákonom, najmä s cieľmi a zámermi územného plánovania a osobitnými predpismi.

**I.**

Tunajší úrad podľa ustanovenia § 46 zákona č. 71/1967 Zb. o správnom konaní a ust. §88 ods.1 písm.b) a § 88a ods. 4 stavebného zákona

**vydáva**

pre stavebníčku :

**Veroniku Sabovú, bytom Ulica A. Škarvana 364/2, 971 01 Prievidza**

**dodatočné povolenie**

stavby (ďalej len „stavba“) podľa projektu: **„Účelové zariadenie na odkladanie náradia“** umiestnenej v kat. území **Prievidza,** na pozemku C KN parc.číslo **3643/96-podľa geometrického plánu č. 28/2021,** úradne overeného Okresným úradom Prievidza, katastrálny odbor, č. 600/2021, zo dňa 21.06.2021**.**

**Ostatní účastníci konania:**

1. Vlastníci susedných pozemkov a stavieb: na pozemkoch C KN parc. č. 3643/70, 3643/73, 3643/16 a 3643/2 v k.ú. Prievidza
2. Ing. Martin Haas, Veľká Čausa 189, 971 01 Prievidza

**Stavba pozostáva z týchto častí a povoľuje sa v tomto rozsahu:**

- existujúci jednopodlažný samostatne stojaci objekt účelového zariadenia na odkladanie náradia, bez podpivničenia, obdĺžnikového pôdorysu o rozmeroch 5,36 x 3,36 m, so sedlovou strechou a hrebeňom vo výške +2,58 m- v zmysle projektovej dokumentácie vypracovanej Ing. Martinom Haasom, Veľká Čausa 189, 971 01 Prievidza, dňa 10/2021.

1) stavba je umiestnená na pozemku parc. č. 3643/96- podľa geometrického plánu v k.ú. Prievidza,

2) stavba je dokončená podľa dokumentácie overenej v tomto konaní, ktorá je súčasťou tohto rozhodnutia pre stavebníka a stavebný úrad s uplatnením nasledovných podmienok. Prípadné zmeny stavby nesmú byť vykonané bez predchádzajúceho povolenia stavebného úradu,

3) stavebný úrad upúšťa v zmysle §75a stavebného zákona od vytýčenia stavby oprávnenou osobou,

**II.**

Mesto Prievidza po preskúmaní návrhu a na základe ústneho pojednávania spojeného s miestnym zisťovaním, ktoré sa konalo dňa 20.07.2022 podľa §-u 82 odst. 1 zákona č. 50/1976 Zb. o územnom plánovaní a stavebnom poriadku (ďalej len stavebný zákon) v znení neskorších predpisov

**povoľuje užívanie**

stavby: **„Účelové zariadenie na odkladanie náradia“,** umiestnenej v kat. území **Prievidza,** na pozemku parc.číslo **3643/96** k.ú. Prievidza (po geodetickom zameraní- geometrický plán č. 28/2021, vypracovaný spol. ANSADAR, s.r.o., Rozkvet 2045/91, 017 01 Pov.Bystrica, pracovisko Prievidza, úradne overený Okresným úradom Prievidza, katastrálny odbor, dňa 21.06.2021, pod číslom 600/2021)**.**

Z hľadiska času je stavba trvalá.

**Pre užívanie stavby tunajší úrad určuje podľa § 82 ods. 2 stavebného zákona tieto podmienky:**

1. stavbu užívať na účely podľa dokumentácie overenej stavebným úradom v tomto konaní,
2. stavbu udržiavať v dobrom stavebnom stave tak, aby nevznikalo nebezpečenstvo požiarnych a hygienických chýb, nedochádzalo k narušeniu vzhľadu a k znehodnoteniu stavby,
3. užívateľ stavby zabezpečí pravidelné kontroly a revízie technických zariadení v zmysle platných technických predpisov, ako aj príslušných STN,
4. stavbu užívať v súlade s platnými bezpečnostnými a hygienickými predpismi,
5. trvalo uchovávať dokumentáciu skutočného realizovania stavby po celý čas užívania stavby, pri zmene vlastníctva stavby ju odovzdať novému nadobúdateľovi a pri odstránení stavby stavebnému úradu,
6. zabezpečiť zápis stavby do katastra nehnuteľností
7. v zmysle vyhlášky MV SR č. 125/2015 Z.z. o registri adries a zmene a doplnení niektorých zákonov predložiť k vydaniu rozhodnutia o určení súpisného čísla zameranie adresného bodu- vyznačenie budovy na parcele a označenie polohy adresného bodu vo vzťahu k budove.
8. **Mesto Prievidza- ŠVS, č. 2.4.1-7414-2022/4688, dňa 02.02.2022**

- pri všeobecnom užívaní vôd, nesmie s ohrozovať ani zhoršovať kvalita alebo zdravotná bezchybnosť podzemných a povrchových vôd, poškodzovať životné prostredie a prírodné dedičstvo, zhoršovať odtokové pomery, nesmú byť porušované práva a záujmy vlastníkov okolitých nehnuteľností chránené osobitnými predpismi ( §17 a § 18 vodného zákona).

Pri miestnom zisťovaní v konaní o dodatočnom povolení stavby spojenom s kolaudáciou stavby neboli zistené žiadne nedostatky realizovania stavby.

**Rozhodnutie o námietkach účastníkov konania:** neboli podané.

**Odôvodnenie:**

Mesto Prievidza, ako stavebný úrad príslušný podľa § 117 ods. 1) stavebného zákona a v súlade s ust. § 140 stavebného zákona, na základe žiadosti stavebníčky Veroniky Sabovej, Ulica A.Škarvana 364/2, 971 01 Prievidza zo dňa03.11.2021 (doplnené 13.12.2021, 24.02.2022, 03.03.2022 a 22.06.2022) začal správne konanie podľa §-u 88 ods. 1 písm. b) a §-u 88a zákona č. 50/1976 Zb. v znení neskorších predpisov vo veci dodatočného povolenia stavby: „Účelové zariadenie na odkladanie náradia“, na pozemku parc.č. 3643/71 v k.ú. Prievidza.

Keďže žiadosť neposkytla dostatočný podklad pre posúdenie žiadosti o dodatočné povolenie stavby spojené s kolaudáciou, stavebný úrad v zmysle ust. § 8 ods. 1) vyhlášky MŽP SR č. 453/2000 Z.z., vyzval stavebníka listom č. 2.4.2-06-12150/2021/ I. zo dňa 20.12.2021, aby žiadosť spôsobom a v určenej lehote podľa tejto výzvy doplnil a súčasne ho poučil, že ak žiadosť o stavebné povolenie požadovaným spôsobom a v lehote určenej v tejto výzve nedoplní, stavebný úrad v súlade s ust. § 88 ods. 1 písm.b) a ods. 2 stavebného zákona nariadi odstránenie stavby. Po kompletnom doplnení stavebný úrad oznámil listom č. 2.4.2-685-2022/71680-06, zo dňa 23.06.2022 začatie konania o dodatočnom povolení stavby s kolaudáciou. V oznámenom konaní vo veci dodatočného povolenia vyššie uvedenej stavby postavenej bez príslušného povolenia, na základe vyjadrení účastníkov konania a stanovísk dotknutých orgánov štátnej správy stavebný úrad skúmal otázku dodatočného povolenia alebo odstránenia stavby. Stavebný úrad posúdil na ústnom pojednávaní (uskutočnenom dňa 20.07.2022), či dodatočným povolením posudzovanej stavby nedôjde k rozporom s verejnými záujmami chránenými stavebným zákonom a osobitnými predpismi a oboznámil sa s predloženými dokladmi. Na podklade vyššie uvedených skutočností dospel k záveru, že nebolo preukázané, že by došlo nad mieru primeranú pomerom k obmedzeniu alebo ohrozeniu práv a oprávnených záujmov účastníkov konania.

Ku konaniu o dodatočnom povolení stavby s kolaudáciou boli predložené nasledovné doklady: projektová dokumentácia, geometrický plán č.28/2021, doklady o výsledkoch predpísaných skúšok, stavebný denník, certifikáty a vyhlásenia o zhode o použitých výrobkov a materiálov- k nahliadnutiu.

V kolaudačnom konaní sa zistilo, že stavba je postavená v súlade s dokumentáciou overenom stavebným úradom v konaní o dodatočnom povolení stavby.

Stavebný úrad v stavebnom konaní o dodatočnom povolení stavby spojenom s kolaudačným konaním nezistil žiadne dôvody, ktoré by bránili vydaniu dodatočného stavebného povolenia a vydaniu kolaudačného rozhodnutia na užívanie predmetnej stavby.

Vzhľadom na uvedené stavebný úrad rozhodol tak, ako je uvedené vo výrokovej časti tohto rozhodnutia.

Správny poplatok bol uhradený vo výške (3 x 25,00 eur) +25,- eur = 100,-eur v zmysle zákona 145/1995 Z.z. o správnych poplatkoch na účet mesta Prievidza.

**Poučenie** :

Proti tomuto rozhodnutiu sa možno podľa § 53 a nasl. zákona č. 71/1967 Zb. o správnom konaní (správny poriadok) v znení neskorších predpisov odvolať do 15 dní odo dňa doručenia na Okresný úrad Trenčín, odbor výstavby a bytovej politiky, Hviezdoslavova 3, 911 01 Trenčín, podaním odvolania na stavebnom úrade, t. z. na mesto Prievidza, Mestský úrad v Prievidzi, Námestie slobody 14, 971 01 Prievidza. Rozhodnutie je po vyčerpaní riadnych opravných prostriedkov preskúmateľné správnym súdom podľa ustanovení Správneho súdneho poriadku.

JUDr. Katarína Macháčková

                                                                                    primátorka mesta      
                                                                                zastúpená zamestnancom

                                                                                 Ing. Martinou Kováčikovou

                                                              na základe poverenia č. 1.2-1093-2021/98715

**Rozhodnutie sa doručí:**

1. Veronika Sabová, Ulica A. Škarvana 364/2, 971 01 Prievidza
2. Projektant a ostatní účastníci tak ako sú uvedení vo výrokovej časti rozhodnutia- verejnou vyhláškou

**Na vedomie:**

1. Slovenský zväz záhradkárov, základná organizácia 24-43, Prievidza-sad Hôrka
2. Mesto Pievidza- ÚA, ŠVS
3. OÚ Prievidza- pozemkový a lesný odbor
4. a/a

Oznámenie sa vyvesí na 15 dní spôsobom v mieste obvyklom. Posledný deň tejto lehoty je dňom doručenia.